google/wiki40b huggingface dataset:
Husstøv

Husstøv er en fellesbetegnelse på støv som finnes i hus er sammensatt av atmosfærisk støv kombinert med støv som blir laget av beboerne, mest av døde hudceller, celler og fibre fra klær, hår og lignende. Store ansamlinger av husstøv blir populært kalt for hybelkaniner (se nedenfor).

Midd

Midd er ofte å finne i produkter med fibre, som for eksempel tepper og senger. Middene lever av organiske komponenter i husstøv. Et godt eksempel er flass og lignende organisk avfall fra kroppen. Avføring fra midd kan i perioder finnes i husstøvet, og dette kan framkalle allergiske reaksjoner hos mennesker.

Aktuelle tiltak

Forskjellige produkter er blitt laget for å fjerne støv fra huset. Luftfiltere blir ofte brukt ved luftinntakene i et hus for å hindre at støvet kommer inn. Disse kan bli supplert med luftrensere, som blant annet bruker ionisasjon for å fange støv som slipper forbi filteret. For fjerning av opphopet støv i huset finnes hjelpemidler som støvkost og støvsugere.

Hybelkanin

Hybelkanin er et spøkefullt navn på en dott med støv og lo, særlig på gulv. Hybelkaniner er spesielt vanlige under senger, sofaer og kommoder eller bak skap og åpne dører, steder der man ikke så lett kommer til med støvsuger, kost eller klut. Navnet spiller på «pelskledte», kjæledyrliknende støvansamlinger på små hybler med mangelfullt renhold.
Registrering utført av skoleelever i Nysgjerrigper-konkurransen i 2003, viste at hybelkaniner først og fremst oppstår pga. trekk og samler seg i bakevjer. Statisk elektrisitet spiller også en rolle.
Hybelkanin kalles dammråtta (det vil si «støvrotte») på svensk, nullermand («dottmann») på dansk, dust bunny («støvkanin») på engelsk og Wollmaus («ullmus») på tysk.
Nacaduba

Utseende

Ganske små (vingespenn 16-30 millimeter) blåvinger. Hannenes overside er blå eller blåfiolett, hunnene er brunlige med blåaktige felter. Undersiden er gråbrun med hvite, tynne tverrstreker. Ved bakhjørnet er det en svart flekk og en kort, hårtynn stjert.

Larvene

Larvene lever på knopper og nye skudd av busker og trær i mimosafamilien.

Utbredelse

Slekten finnes i Sørøst-Asia, Australia og Oseania, fra India i vest til Tahiti i øst.
Sotaaen-gården

Sotaaen-gården (Søndre gate 22) var en bygård i Trondheim. Bygården ble opp ført etter bybrannen i 1841. Den brant ned til gunnen den 21. april 2006, etter at det startet å brenne i et solstudio som var lokalisert i første etasjen.
Den tradisjonsrike klesforretningen Jacobsen og Bekker drev i lokalene fra 1918 fram til tidlig på 2000-tallet.@
Fyn

Fyn er Danmarks tredje største øy.
Den er omgitt av det Fynske Øhav, Lillebælt, Kattegat, Storebælt og Lundeborgbæltet. Fyns større byer er: Odense, Bogense, Middelfart, Assens, Faaborg, Svendborg, Nyborg og Kerteminde. Ved Fyn ligger Langeland, Thurø, Tåsinge, Æbelø (Når det er høyvann er det en egen øy men når det er lavvann er det en del av Fyn), Ærø og omkring 90 andre øyer.
Det høyeste punktet på Fyn er Frøbjerg Bavnehøj, vest for Tommerup. Toppen når 131 meter over havet.
Maratontabell Eliteserien i fotball for menn

Maratontabellen i fotball viser resultatene til samtlige lag i Eliteseriens historie, og rangerer ellers lagene etter de vanlige kriteriene (poeng, målforskjell, scorede mål). Det eksisterer imidlertid to forskjellige maratontabeller fordi det ikke er enighet om hvilket år man skal starte fra. Den ene versjonen starter i 1948, som er det første året det ble spilt en noenlunde landsomfattende fotballserie i Norge. Imidlertid var serien på dette tidspunktet organisert i to forskjellige avdelinger, med et avsluttende sluttspill. Derfor foretrekker mange å heller starte tidsregningen fra 1963, som var den første sesongen hvor alle toppdivisjonsklubbene var samlet i én avdeling. 
Det bør også bemerkes at lag fra Nord-Norge ikke hadde anledning til å kvalifisere seg til den øverste divisjonen før i 1972, så det kan argumenteres for at maratontabellen ikke bør startes før i 1973, da alle lag hadde reell mulighet til å kvalifisere seg for spill i den øverste divisjonen, uavhengig av hvor i Norge hjemmebanen lå.
Lyrikk

Litterære priser

Årlig deles ut Den norske lyrikkprisen, tidligere Hartvig Kirans minnepris.
Midori Honda

Landslaget

Midori Honda spilte 43 landskamper for Japans kvinnelandslag. Hun ble tatt ut i Japans tropp til VM i fotball 1991.
Klima, energi og miljøteknikk

Klima, energi og miljøteknikk (KEM) er et programområde innen fag- og yrkesopplæringens andre videregående skoleår, Vg2. Programområdet bygger på bygg- og anleggsteknikk Vg1 sammen med områdene byggteknikk, overflateteknikk, treteknikk og anleggsteknikk.
KEM bygger videre på Vg1 bygg- og anleggsteknikk men også tilsvarende utdanning, praksis og erfaring. Programområdet dekker blant annet fagene rørleggerfaget, ventilasjons- og blikkenslagerfaget, taktekkerfaget, feierfaget, isolatørfaget og glassfaget. Gjennomført Vg2 gir grunnlag for å gå som lærling i ett eller flere av fagene. Fagene har en rekke elementer til felles selv om de tilhører ulike bransjer og har hver sine fagbrev eller svennebrev.
Nueces Bay gasskraftverk

Nueces Bay gasskraftverk er et varmekraftverk i Nueces County, i delstaten Texas i det sørlige USA. Anlegget har en installert produksjonskapasitet på 368 MW fordelt på 1 turbin. Operatør er energiselskapet Topaz Power Group LLC. 
Kraftverket stod ferdig utbygd i 1972. Brenselkilden er naturgass, og bare unntaksvis fyringsolje.
Parapolycesta

Utbredelse

Arten lever på Madagaskar.
Kundulun

Kundulun eller Hondlon (kinesisk: 昆都仑区; pinyin: Kūndūlún Qū) er et bydistrikt i byprefekturet Baotou i den autonome region Indre Mongolia i Folkerepublikken Kina.
Det har et areal på 301 km² og teller ca. 440.000 innbyggere.
Lioglyptoxenus

Levevis

I alle fall noen av Rhyparini lever sammen med termitter. Denne arten er funnet mellom løvstrø.

Utbredelse

Arten lever i Nepal.
Morten Irgens

Karriere

Irgens er opprinnelig fra Senja i Troms. Han er utdannet cand.scient. i informatikk ved Universitetet i Oslo og ph.d. i informatikk (Computer Science) fra Simon Fraser University. Han arbeidet fra 1988 med anvendelser av kunstig intelligens-teknologier ved Senter for industriforskning i Oslo, som senere fusjonerte med SINTEF. Etter doktorgradsutdannelsen etablerte han selskapet Actenum Corporation i Vancouver, Canada, som leverer beslutningsstøttesystemer til olje- og gassektoren. Han forlot bedriften i 2009 for å bli dekan ved avdeling for informatikk ved daværende Høgskolen i Gjøvik hvor han senere også fikk rollen som viserektor for forskning. I 2014 ble han ansatt som forskningsdirektør ved Høgskolen i Oslo og Akershus, og i 2015 som prorektor for forskning og utvikling. Han var også blant søkerne til rektorstillingen ved HiOA i 2015; i denne sammenhengen vekket det oppsikt at han ikke hadde noen registrerte akademiske publikasjoner. I 2019 ble Irgens ansatt som utviklingsdirektør og dekan for fakultetet for økonomi, innovasjon og teknologi ved Høyskolen Kristiania.
Irgens har vært involvert i etableringen av Senter for cyber- og informasjonssikkerhet (CCIS) og Simula Metropolitan Center for Digital Engineering (SimulaMet) Irgens har vært styreleder i SVA, CCIS og Norsk senter for informasjonssikring (NORSIS), og styremedlem i SimulaMet og Precarn Inc.
NSV maskingevær

NSV (russisk: НСВ Никитина-Соколова-Волкова) er et 12.7mm kaliber maskingevær laget i Sovjetunionen navngitt etter konstruktørene G.I. Nikitin (Г.И. Никитин), Y.S. Sokolov (Ю.М. Соколов) og V.I. Volkov (В.И. Волков). 
NSV veier 25 kg, skuddtakten er 700-800 skudd per minutt, rekkevidden er fra 1 500 til 2 000 meter mot henholdsvis luft- og bakkemål. Et ammunisjonsbelte med 50 skudd veier 11 kilo.
NSVT versjon er brukt på T-72, T-64 og T-80 stridsvogner. 
NSV blir nå (2017) erstattet av Kord maskingevær.
Charles Portis

Bakgrunn

Charles Portis' foreldre var Samuel Palmer og Morgan Smith Portis. Han vokste opp i forskjellige byer sør i Arkansas. Under Koreakrigen vervet han seg til United States Marine Corps og steg i gradene til sersjant. Etter å ha sluttet i korpset i 1955, begynte han på University of Arkansas i Fayetteville, der han tok en grad i journalistikk som han fullførte i 1958.

Journalist, forfatter

Etter universitetet skrev han i flere lokalaviser, blant annet fire år i Arkansas Gazette. Portis flyttet til New York City og begynte i New York Herald Tribune der han etter hvert ble byråsjefen deres i London før han sluttet i 1964 og flyttet tilbake Arkansas for å blir forfatter.
Debutromanen hans var Norwood (1966), om en mann som frakter to biler fra Arkansas til New York. Romanen er en reiseskildring med morsomme observasjoner om landet han reiser gjennom. Historien ble først publisert som følgehistorie i Saturday Evening Post, og senere filmatisert som Norwood (1970).
Oppfølgerromanen var True Grit – et ekte mannfolk (1968), som også gikk i Saturday Evening Post før den kom i bokform, er en westernroman som både er satirisk mot westernsjangeren, men også skrevet i en realistisk tone. Historien fortelles av hovedpersonen Mattie Ross, en viljesterk og bibelsiterende 14 åring, som forteller om hvordan hun leide en US Marshall til å hjelpe seg til å finne sin fars morder. 
Romanen ble først filmatisert i 1969 som Jente med mannsmot, som ga John Wayne en Oscar for beste mannlige hovedrolle. I 2010 ble romanen filmet av Joel og Ethan Coen som True Grit - et ekte mannfolk, en film som ble nominert til ti Oscar-priser.
Portis har skrevet tre senere romaner: The Dog of the South (1979), Masters of Atlantis (1985) og Gringos (1991). I tillegg har han publisert flere noveller og artikler i forskjellige aviser.
Caledonandra

Utbredelse

Slekten er, som navnet skulle tyde på, utbredt på Ny-Caledonia.
Ralph Lilley Turner

Liv og virke

Turner ble født i Charlton i London. Han ble utdannet ved Perse School og Christ's College ved Universitet i Cambridge. I 1913 ble han med Indian Educational Service som foreleser ved Queen's College i Benares i India. Fra 1915 til 1919 tjenestegjorde han ved 2./3. dronning Alexandras egne Gurkha-geværtropp, og vant militærkorset i Palestina. Fra 1920 til 1922 var han professor i indisk lingvistikk ved Banaras' hinduuniversitet.
I 1922 vendte Turner tilbake til England som professor i sanskrit ved Skolen for orientalske studier ved Universitet i London. Mellom 1924 og 1932 utga han en rekke publikasjoner om romanes (indoariske språk) i Journal of the Gypsy Lore Society, blant annet «On the position of Romani in Indo-Aryan» (1927). Han rektor ved skolen fra 1937 til 1957, skjønt han beholdt posisjonen som professor fram til 1954. Han ble adlet i 1950. Hans hovedverk, Comparative Dictionary of the Indo-Aryan languages ble utgitt i 1966.
Lawrence Lessig

Utdannelse og akademisk bakgrunn

Lessig mottok sin bachelorgrad i økonomi og BS i administrasjon (Wharton School) ved University of Pennsylvania, en mastergrad (en hovedfagsgrad) i filosofi fra Trinity College i Cambridge i England og en J.D. (Juris Doctor) fra Yale Law School.
Lessig har i intervjuer vektlagt at hans filosofierfaring ved Cambridge førte til dyptgripende forandringer i hans verdier og videre karriere. Tidligere hadde han bekjent seg til sterkt konservative eller libertarianske politiske oppfatninger, ønsket seg en karriere i næringslivet, var sterkt politisk aktiv i Teenage Republicans og prøvde seg nesten på en republikansk politisk karriere. Det han hadde forventet skulle bli ett oversjøisk år ved Cambridge overbeviste ham i stedet om å bli i ytterligere to år for å avslutte sitt hovedfag i filosofi der og utvikle sine nye liberale politiske verdier. I løpet av denne tiden reiste han også i østblokkland og tilegnet seg en varig interesse for østeuropeiske rettsregler og politikk.

Forkjemper for fri programvare

I 2002 ble Lessig tildelt Free Software Foundations Pris for Fri Programvares Fremme, og den 28. mars 2004 ble han valgt inn i styret i FSF. Lessig er også en velkjent kritiker av utvidelser av copyrightbetingelser.
Lessig foreslo konseptet «Fri Kultur».
Han støtter også fri programvare og fritt radiospektrum.
Han er stifter og leder for Creative Commons og styremedlem i Electronic Frontier Foundation. 
Halvparten av hans innledningsforedrag, «Free culture», ved O'Reilly Open Source Convention (OSCON) 2002 handlet om programvarepatenter, som han anser som en voksende trussel mot åpen kildekode så vel som innovasjon. Lessig er styremedlem i Software Freedom Law Center som ble startet i februar 2005.
I mars 2006 kom Lessig med i styret for prosjektet Digital Universe.

Portrettert i TV-serien Presidenten («The West Wing»)

Lessig opptrer som en av personene i en episode fra 2005 av den politiske dramafjernsynsserien Presidenten (orig. The West Wing, sesong 6, episode 14, «The Wake Up Call»). Lessigs figur, spilt av Christopher Lloyd er ment som en realistisk portrettering, og inkluderer blant annet at han siterer fra sin bok The Future of Ideas og demonstrerer sin ekspertise på østeuropeisk konstitusjonell lov.
Weifa

Weifa AS er et norsk legemiddelfirma med hovedkontor i Oslo. Bedriften sysselsetter rundt 30 personer  i forskning og utvikling, markedsføring, salg, administrasjon og økonomi.
Weiders Farmasøytiske A/S ble grunnlagt i 1940 av cand. pharm. Olaf Weider. Formålet var «fabrikasjon og forhandling av apotekvarer, næringspreparater og andre artikler, samt agenturvirksomhet».
I august 2014 ble Weifa AS kjøpt av Aqualis, og notert på Oslo børs under navnet Weifa ASA. Juni 2015 splittet Weifa selskapet i 2, og solgte ut B2B forretningsområdet sammen med produksjonsanleggene i Kragerø til Vistin Pharma AS. 
Weifa er Norges 12. største legemiddelleverandør etter omsetting (2013). Produktene omfatter merkevarer som Paracet, Ibux, Paralgin Forte, Pyrisept, Nazaren og Tussin. I tillegg markedsfører Weifa produkter som Weifa-Kalsium, Weifa-C Nypeekstrakt og c-vitaminer, kosttilskuddserien Complete og varmesalven Tiger Balsam. 
Ca. en tredjedel av Weifas salg er eksport til utlandet.
Dow Chemical Texas gasskraftverk

Dow Chemical Texas kraftverk er et varmekraftverk i Brazoria County, i delstaten Texas i det sørlige USA. Anlegget har en installert produksjonskapasitet på 830 MW fordelt på 10 turbiner, på inntil 64 – 119 MW hver. Operatør er energiselskapet til San Antonio kommune. 
Kraftverket stod ferdig utbygd i 1976–1984. Brenselkilden er naturgass, og bare unntaksvis fyringsolje.
Olympus Has Fallen

Om filmen

Olympus Has Fallen er ikke til å forveksles med White House Down (av Roland Emmerich og med Channing Tatum og Jamie Foxx) som kom bare noen uker senere og hadde et lignende premiss.

Handling

Mike Banning (Gerard Butler) er en tidligere presidentlivvakt som jobbet i Det hvite hus, men som ble sparket fra jobben når presidentens kone og to andre agenter blir drept i en ulykke han var innblandet i. Men når Det hvite hus blir kapret av en mastermind-terrorist og Banning tilfeldigvis blir sperret inne i bygningen, må det nasjonale sikkerhetsteamet stole på Bannings kunnskap om bygningens indre for å ta tilbake Det hvite hus, redde presidenten og hindre en enda større katastrofe fra å skje.
Minnesundtrinnet

Minnesundtrinnet var et lengre opphold i isens tilbaketrekning for 9200 år siden, da strandlinjen lå 192 meter over dagens havnivå. Minnesundtrinnet utgjør i dag en israndavsetning av sand og grus ved Minnesund i Eidsvoll, som ble avsatt langs iskanten. Dette er det siste trinnet i isavsmeltingen på østlandet. Havets høyeste nivå ved Minnesund etter siste istid, den marine grensen, er målt til 192 moh.
Gudbrandsdalen prosti

Gudbrandsdalen prosti er et tidligere prosti i Hamar bispedømme. Prostiet ble 1872 delt opp i Søndre Gudbrandsdal og Nordre Gudbrandsdal prostier, som i dag begge er aktive prostier som er underlagt Hamar bispedømme.

Historikk

Prestegjeld: Lesja, Dovre (utskilt fra Lesja 01.01.1861), Øvre Folldal overført til Lille-Elvedalen prestegjeld i Østerdalen prosti 01.01.1863, Skjåk (utskilt fra Lom 13.12.1863), Lom, Vågå, Fron (delt i Nordre Fron og Søndre Fron fra 10.08.1850), Ringebu, Sollia (utskilt fra Ringebu 01.03.1862, overført til Østerdalen prosti 01.01.1868), Øyer, Gausdal (overført til Toten prosti i 1853, iflg. res. 30.11.1852), Fåberg (overført til Toten prosti 1853, iflg. res. 30.11.1852). Prostiet ble delt i Nordre og Søndre Gudbrandsdalen prostier ved kgl.res. 18.03.1871.
Canal9

Nedleggelse

Kanalen besluttet å stanse sine sendinger fredag 30. mai 2014, like før midnatt. Årsaken var lave seertall. Kanalen var på høyden under fotball-EM i juni 2012 og hadde en topp under mesterskapet med en seerandel på 1,6 prosent. Men kanalen fikk aldri noe godt fotfeste og markedsandelen har holdt seg godt under et halvt prosentpoeng i tv-markedet.

Andre land

En dansk versjon av kanalen har vært tilgjengelig i Danmark siden 2009.
Aliscarabaeus

Utseende

Små til  middelsstore (8-8,5 millimeter lange, 4-4,5 millimeter brede) biller.

Forekomst

Slekten er kjent fra formasjoner fra Miocen fra Shanwang i Shandong-provinsen, Kina.
Disse er mellom 16-11,5 millioner år gamle.
Rortunet kjøpesenter

Rortunet kjøpesenter er et lokalt kjøpesenter i  Slemmestad med 13 butikker. Senteret holder nå til i et midlertidig bygg mens det bygges et stort nytt senter som vil stå ferdig før jul i 2021.  Senteret vil også få 121 boliger på taket. Det midlertidige senteret huser vinmonopol, Meny, Boots apotek, Mester Grønn, to frisører, renseri, opikk, belysning, sjømat, dameklær Senteret har 90 min gratis parkering. Rortunet kjøpesenter Arkivert 8. juni 2013 hos Wayback Machine.</ref>.
Iggy Pop

Liv og karriere

Iggy Pop ble født i Muskegon, Michigan, og vokste opp i en trailer-park i Ypsilanti, Michigan. Han er sønn av James Newell Osterberg sr. og har irsk-engelske aner på farssiden, mens morens foreldre kom fra Danmark og Norge. Han startet musikkarrieren som trommeslager i ulike band i Michigan, men det var først da han flyttet til Chicago og startet «Psychedelic Stooges»  at karrieren skjøt fart. Bandet bestod av Iggy Pop, Ron Asheton, Scott Asheton og Dave Alexander.
Bandets første album, The Stooges, produsert av John Cale, kom ut i 1969 og solgte dårlig. Fun House fra 1970 ble heller ingen kommersiell suksess. I 1973 fikk han hjelp av David Bowie, samlet medlemmene av The Stooges igjen og ga ut Raw Power.
Iggy Pop hadde på denne tiden utviklet et stort heroinmisbruk, og et samarbeid med James Williamson førte ikke til noen plateutgivelse før Kill City ble utgitt i 1977. I mellomtiden hadde han lagt seg inn på et psykiatrisk sykehus for å bli kvitt narkotikaproblemet. David Bowie var en av få besøkende i denne perioden, og de fortsatte det musikalske samarbeidet. I 1976 tok Bowie ham med på lanseringsturneen i forbindelse med albumet Station to Station.
Bowie og Pop flyttet til Vest-Berlin for å få et miljøskifte, og sammen skrev de sangene «China Girl», «Tonight» og «Sister Midnight», og Bowie bistod i å produsere albumene The Idiot og Lust for Life. Iggy Pop deltok på Bowies Low. I 1979 byttet han plateselskap og ga ut New Values på Arista. Senere kom albumene Soldiers og Party. Ingen av dem ble noen suksess, og han ble droppet av plateselskapet. I 1982 ga han ut Zombie Birdhouse på plateselskapet Animal uten suksess. Året etter ga David Bowie ut albumet Let's Dance med cover-versjonen av «China Girl», noe som ga Iggy store inntekter i form av royalties.
I 1986 kom det kommersielle gjennombruddet med albumet Blah Blah Blah. Albumet ble produsert av David Bowie og David Richards. Singelen «Real Wild Child (Wild One)» gikk inn på topp ti i Storbritannia. Instinct het oppfølgeren til Blah Blah Blah og ble gitt ut i 1988. Albumet representerte en tilbakevending til The Stooges-perioden. I 1990 kom albumet Brick by Brick med medlemmer av Guns N' Roses og The B-52s som gjesteartister. Singelen «Candy» med Kate Pierson gikk inn på US Top 40. I 1995 ble Lust for Life (1977) gjort berømt som filmmusikk til filmen Trainspotting. Albumet Naugty Little Doggie ble spilt inn samme året. Senere kom albumene Avenue B (1999) og Beat 'Em Up (2001)
I 2003 gjenopptok han samarbeidet med Asheton-brødrene, de to eneste gjenlevende medlemmene av den opprinnelige Stooges-besetningen, for første gang siden 1974. Albumet Skull Ring innebar også et samarbeid med Sum 41, Green Day, Peaches og The Trolls. Samme året kom den uautoriserte Iggy Pop-biografien Gimme Danger – The Story of Iggy Pop, av Joe Ambrose. I 2007 kom Iggy & The Stooges med nytt album, The Weirdness. Albumet ble omtalt som et klassisk Stooges-album da det ble lekket ut på internett 22. februar, 14 dager før den offisielle utgivelsen.
Fekting under Middelhavslekene 1955

Fekting under Middelhavslekene 1955. Fekting var en av flere grener i de andre Middelhavslekene som ble arrangert i Barcelona i Spania i perioden 15. til 25. juli 1955. Det ble konkurrert i seks øvelser i fekting, kun for menn. Det var både individuell og lagkonkurranse i kårde, sabel og florett. Frankrike ble beste nasjon med fire gullmedaljer foran Italia med to.
Ca' d'Oro

Ca' d'Oro er et av palassene ved Canal Grande i Venezia. Selv om det egentlig heter Palazzo Santa Sofia, har det alltid vært kjent som det gyldne hus, fordi den opprinnelig var kledd med 23 000 ark bladgull, og malt i sinober og ultramarin, begge kostbare farger. Bygningen er fortsatt kjent under dette navnet, selv om det idag ikke er noe igjen av denne dekoren.
Palasset ble bygget mellom 1428 og 1430 for familien Contarini, som skaffet Venezia åtte Doger mellom 1043 og 1676. Giovanni Bon og sønnen Bartolomeo Bon var arkitekter. De er også kjent for sitt arbeide på Dogepalasset, først og fremst Porta della Carta med sin monumentale skulptur av Salomos dom.
Hovedfasaden til Ca' d'Oro ut mot Canal Grande er bygget i Bons venetiansk-gotiske stil. I nærheten finnes også Palazzo Barbaro og Palazzo Giustinian, som er bygget i samme stil.
Etter at den venetianske republikk falt i 1797, har palasset hatt flere eiere. Balettdanserinnen Marie Taglioni, som eide palasset i det 19. århundre, fjernet den gotiske trappen som fantes i det indre gårdsrommet, samt de dekorerte balkongene som også fantes i dette gårdsrommet. 
Baron Giorgio Franchetti kjøpte bygget i 1894 og forærte det til den italienske stat i 1922. Det har nå blitt satt istand igjen, og den fjernede trappen er rekonstruert. Det er et galleri og er åpent for publikum.
Elaphidion

Utseende

Middelsstore, avlange, mer eller mindre brunlige trebukker. Antennene er vanligvis kortere enn kroppen hos hunnene, lengre enn kroppen hos hannene. Pronotum er litt bredere enn langt og har rundede sider. Dekkvingene er nesten jevnbrede og har en spiss tann i spissen.

Levevis

Larvene lever i død ved, mest av løvtrær.

Utbredelse

De fleste av artene lever på øyene i Vestindia, men det finnes også noen i det sørøstlige USA og i Mellom-Amerika.
Graphidessa

Utseende

Middelsstore, avlange, rødbrunlige trebukker. Antennene er nokså kraftige og lengre enn kroppen. Pronotum har en kraftig tann på hver sidekant. Dekkvingene er jevnt avsmalnende bakover og har en avlang, opphøyd knøl nær roten, denne med noen svarte hår.

Utbredelse

Slekten er kjent fra Taiwan og Japan.
Chongdan

Administrativ inndeling

Fylket er delt inn i en ŭp (småby), en rodongjagu (arbeiderdistrikt) og 22 ri (landsby).
Scamboneura

Utbredelse

Slekten er utbredt fra Sumatra i vest til Ny-Guinea i øst, med de fleste artene på Filippinene.
Forlagssentralen

Forlagssentralen ANS er et selskap som leverer logistikk- og rapporteringstjenester til den norske bokbransjen. Selskapet holder til på Langhus i Ski kommune, og eies av forlagene Gyldendal og Aschehoug med én halvpart hver.
Forlagssentralen står for lagring og utsending av bøker fra forlag til bokhandler og private kunder, og forvalter bestillinger og oppgjør mellom forlag og bokhandler. Forlagssentralen utfører tjenester for flere enn de to eierforlagene. Den største konkurrenten er Sentraldistribusjon, som eies av Cappelen Damm.

Historie

A/S Bokcentralen var den første distribusjonssentralen for bøker i Norge, dannet i 1922 av bokhandlere og forlag. Dette var en felles ekspedisjonssentral som samordnet bestillinger og utsendinger av bøker. I 1964 ble Forlagsentralen ANS dannet av Gyldendal og Aschehoug som en felles ekspedisjonssentral for disse to forlaga, og i 1973 gikk A/S Bokcentralen inn som en del av denne virksomheten.